=== Buslinjer ===
[[Fil:KS 41 on Sporvejsmuseet.jpg|thumb|KS-bus anskaffet i 1934 ved oprettelsen af linje 19.]]
Oprindelig havde Københavns Sporveje ingen motoriserede buslinjer, men da man overtog driften af [[Frederiksberg Sporveje]] i 1919, fulgte deres enlige buslinje ad Strøget med. Den fik linjenummeret 11, der var blevet til overs efter nedlæggelsen af hestesporvejen i Nørregade i 1915. I 1930'erne udvidedes nettet med yderligere tre linjer, 19, 21 og 22. Imidlertid betød [[Besættelsen]] i 1940 indstilling af linje 11 og 19, der først genopstod i 1947 hhv. 1946 som linje 28 og 29. I 1946 kom også den nummerløse Vigerslev Ringlinje til, fra 1951 linje 36.
Filosofi Historie Foreninger Organisationer